
VARĖNOS RAJONO SAVIVALDYBĖS PRIEŠGAISRINĖS APSAUGOS TARNYBOS 
DARBUOTOJŲ DARBO APMOKĖJIMO SISTEMOS APRAŠAS
I. SKYRIUS
BENDROSIOS NUOSTATOS
1. Varėnos rajono savivaldybės priešgaisrinės apsaugos tarnybos (toliau – Tarnyba) jos  darbuotojų (toliau – Tarnybos darbuotojai) darbo užmokesčio apmokėjimo sistemos aprašas (toliau – Aprašas) nustato Tarnybos darbuotojų pareiginės algos pastoviosios dalies nustatymo kriterijus, pareiginės algos pastoviosios dalies didinimo kriterijus, pareiginės algos kintamosios dalies mokėjimo tvarką ir sąlygas, priemokų, premijų ir materialinių pašalpų mokėjimo tvarką ir sąlygas.
2. Tarnybos darbuotojų darbo užmokestį sudaro:
2.1. pareiginė alga (mėnesinė alga - pastovioji ir kintamoji dalys arba pastovioji dalis);
2.2. priemokos;
2.3. mokėjimas už darbą poilsio ir švenčių dienomis, nakties ir viršvalandinį darbą, budėjimą ir darbą, esant nukrypimų nuo normalių darbo sąlygų;
2.4. premijos.
3. Nustatant darbuotojams darbo užmokestį vadovaujamasi Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu ir visomis jo aktualiomis redakcijomis, Lietuvos Respublikos Seimo patvirtintu pareiginės algos baziniu dydžiu, Varėnos rajono savivaldybės tarybos sprendimais, patvirtinančiais Tarnybos darbo užmokesčio fondą.
4. Tarnybos darbuotojų darbo užmokestį nustato Tarnybos direktorius, jam nesant, laikinai jo pareigas atliekantis asmuo. Priemokų ir pareiginės algos kintamosios dalies suma negali viršyti 60 procentų pareiginės algos pastoviosios dalies dydžio. Už darbą poilsio ir švenčių dienomis, nakties bei viršvalandinį darbą, esant nukrypimui nuo normalių darbo sąlygų darbuotojams mokama Lietuvos Respublikos darbo kodekso nustatyta tvarka.

II. SKYRIUS
PAREIGINĖS ALGOS PASTOVIOSIOS DALIES NUSTATYMAS IR DIDINIMAS
5.  Tarnybos darbuotojų pareiginės algos pastovioji dalis nustatoma pareiginės algos koeficientais. Pareiginės algos koeficiento vienetas yra lygus pareiginės algos baziniam dydžiui. Pareiginės algos pastovioji dalis apskaičiuojama atitinkamą pareiginės algos koeficientą dauginant iš pareiginės algos bazinio dydžio.
6. Tarnybos darbuotojų pareiginės algos pastovioji dalis nustatoma, atsižvelgiant į šiuos kriterijus:
6.1. išsilavinimą;
6.2. veiklos sudėtingumą;
6.3. darbo krūvį (intensyvumas neviršijant nustatyto darbo laiko);
6.4. atsakomybės lygį;
6.5. papildomų įgūdžių ar svarbių einamoms pareigoms žinių turėjimą;
6.6. savarankiškumo lygį;
6.7. darbo funkcijų įvairovę;
6.8. kitus svarbius kriterijus.
7. Tarnybos darbuotojų pareiginės algos pastovioji dalis nustatoma pagal Aprašo 1, 3, 4 priedus, atsižvelgiant į pareigybės lygį, vadovaujamo ar profesinio darbo patirtį, apskaičiuojamą sumuojant laikotarpius, kai buvo dirbamas analogiškas pareigybės aprašyme nustatytam tam tikros profesijos ar specialybės darbas arba vykdytos pareigybės aprašyme nustatytoms analogiškos funkcijos.
8. Darbuotojai vadovaujamo ar profesinio darbo patirtį, įgytą kitose darbovietėse, įrodančius dokumentus turi pateikti Tarnybos direktoriui. Naudojami darbuotojų asmens bylose esantys duomenys. Nepateikusiems patirtį įrodančių dokumentų, nustatant pareiginės algos pastoviosios dalies koeficientą, vertinama vadovaujama ar profesinė patirtis įgyta Tarnyboje.
9. Naujai į Tarnybą priimamam darbuotojui taikomas pareiginės algos pastoviosios dalies koeficientas nurodytas aprašo 1, 3 arba 4 priede.
10. Tarnybos naujos pareigybės steigimo atveju pildomas Aprašo 1, 3 arba 4 priedas į jį įrašant naujai steigiamos pareigybės pavadinimą pagal Lietuvos profesijų klasifikatorių bei nustatytą pareiginės algos pastoviosios dalies koeficientą.
11. Pasikeitus Tarnybos darbuotojo vadovaujamo ar profesinio darbo patirčiai, pakeičiamas darbuotojo pareiginės algos pastoviosios dalies koeficientas.
12. Šiuo Aprašu nustatyti pareiginės algos pastoviosios dalies koeficientų dydžiai, vadovaujantis Aprašo 6 punkte nustatytais kriterijais bei atsižvelgiant į pareigybės lygį vadovaujamo ar profesinio darbo patirtį, gali būti pakeisti, jei Tarnyboje įvyksta  organizacinių pokyčių, pakinta darbuotojo funkcijų pobūdis ar kvalifikacija ar atsiranda kitų aplinkybių, dėl kurių būtina iš naujo įvertinti darbuotojui nustatytiną pareiginės algos pastoviosios dalies koeficientą.
13. Tarnybos darbuotojams, kurių pareiginės algos pastoviosios dalies koeficientai, įsigaliojus šiam Aprašui, yra didesni, palyginus su šio Aprašo  3 arba 4 prieduose nustatytais, jiems nustatyti pareiginės algos pastoviosios dalies koeficientai nėra mažinami tol, kol jie eina tas pačias pareigas.
14. Įvertinus darbuotojo praėjusių metų veiklą nepatenkinamai, vieneriems metams nustatomas iki 5 procentų mažesnis pareiginės algos pastoviosios dalies koeficientas, tačiau ne mažesnis nei Valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatyme nustatytas tai pareigybei pagal  profesinę darbo patirtį numatytas minimalus pareiginės algos pastoviosios dalies koeficientas, ir gali būti su darbuotoju sudaromas rezultatų gerinimo planas (pagal Darbo kodekso 57 straipsnio 5 dalį), kurio vykdymas įvertinamas ne anksčiau kaip po 2 mėnesių. Rezultatų gerinimo planą įvertinus nepatenkinamai, su darbuotoju gali būti nutraukiama darbo sutartis pagal Darbo kodekso 57 straipsnio 1 dalies 2 punktą.

III. SKYRIUS
PAREIGINĖS ALGOS KINTAMOSIOS DALIES MOKĖJIMO TVARKA IR SĄLYGOS
15.  Tarnybos darbuotojų pareiginės algos kintamosios dalies nustatymas priklauso nuo praėjusių metų veiklos vertinimo pagal darbuotojui nustatytas metines užduotis, siektinus rezultatus ir jų vertinimo rodiklius bei gebėjimus atlikti pareigybės aprašyme nustatytas funkcijas, išskyrus šio Aprašo 21 punkte nurodytą atvejį.
16. Pareiginės algos kintamoji dalis nustatoma vieniems metams ir gali siekti iki 40 procentų pareiginės algos pastoviosios dalies ir mokama iki Tarnybos darbuotojo kito kasmetinio veiklos vertinimo metu priimto sprendimo įsigaliojimo dienos.
17. Konkrečius pareiginės algos kintamosios dalies dydžius įvertinus jų praėjusių metų veiklą, nustato Tarnybos direktorius arba jį vaduojantis asmuo.
18. Tarnybos darbuotojų kintamosios dalies dydžiai priklauso nuo metinės veiklos įvertinimo:
18.1. labai gerai, – darbuotojui vieniems metams nustatomas pareiginės algos kintamosios dalies dydis nuo 15 iki 40 proc. pareiginės algos pastoviosios dalies ir gali būti skiriama premija, atsižvelgiant į Tarnybos biudžete darbo užmokesčiui skirtas lėšas;
18.2. gerai, – darbuotojui vieniems metams nustatomas ne mažesnis kaip 5 procentų pareiginės algos kintamosios dalies dydis, atsižvelgiant į Tarnybai darbo užmokesčiui skirtas lėšas;
18.3. patenkinamai, – darbuotojui vienus metus nenustatomas pareiginės algos kintamosios dalies dydis.
19. Tarnybos darbuotojo pareiginės algos kintamoji dalis gali būti nustatyta priėmimo į darbą metu, pasibaigus išbandymo terminui, taip pat darbuotojui grįžus iš vaiko priežiūros atostogų, atsižvelgiant į darbuotojo profesinę kvalifikaciją ir jam keliamus uždavinius, tačiau ji negali būti didesnė kaip 20 procentų pareiginės algos pastoviosios dalies ir negali būti mokama ilgiau kaip iki to darbuotojo kito kasmetinio veiklos vertinimo.
20. Perkėlus tarnybos darbuotoją į kitas pareigas pareiginės algos kintamosios dalies procentinis dydis, nustatytas už praėjusių metų veiklos vertinimą, išlieka iki kito Tarnybos darbuotojo kasmetinio veiklos vertinimo.


IV. SYRIUS
PRIEMOKŲ MOKĖJIMO TVARKA IR SĄLYGOS
21. Priemokos Tarnybos darbuotojui iki 30 procentų pareiginės algos pastoviosios dalies dydžio gali būti skiriamos ne ilgiau kaip iki kalendorinių metų pabaigos ir nustatomos už:
21.1.  papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės;
21.2. pavadavimą, kai raštu pavedama laikinai atlikti kito darbuotojo pareigybei nustatytas funkcijas;
21.3. papildomų funkcijų ar užduočių, nenustatytų pareigybės aprašyme ir suformuluotų raštu, vykdymą;
21.4. kitam darbuotojui neatvykus į darbą dėl ligos ar kitų svarbių priežasčių;
  darbuotojams už patalpų ir aplinkos valymą, kai šiems darbams, siekiant racionaliai panaudoti skiriamas tarnybai lėšas, nėra skirti etatai (skaičiuojamos, atsižvelgiant į valomą plotą, normą etatui ir minimalų mėnesinį atlyginimą), atsižvelgiant į įstaigai darbo užmokesčiui skirtas lėšas;
21.5.  kitų svarbių užduočių vykdymą;
21.6.  už darbą, esant nukrypimų nuo normalių darbo sąlygų.
22. Konkrečius priemokų dydžius darbuotojams nustato Tarnybos direktorius arba jį vaduojantis asmuo.
23. Priemokų ir pareiginės algos kintamosios dalies suma negali viršyti 60 procentų pareiginės algos pastoviosios dalies dydžio.
24. Priemokos mažinamos arba panaikinamos, jeigu pablogėja tų asmenų darbo rezultatai arba jie nevykdo minėtų jų darbų.

V.  SKYRIUS
PREMIJŲ MOKĖJIMO TVARKA IR SĄLYGOS
25. Tarnybos darbuotojams gali būti skiriamos premijos, neviršijant Tarnybos darbo užmokesčiui skirtų lėšų:
25.1. atlikus vienkartines Tarnybos veiklai ypač svarbias užduotis;
25.2. labai gerai įvertinus Tarnybos darbuotojo veiklą;
25.3. įgijus teisę gauti socialinio draudimo senatvės pensiją ir darbuotojo iniciatyva nutraukus darbo sutartį;
25.4. kitais darbdavio ir darbovietės lygmens kolektyvinėje sutartyje numatytais atvejais (jeigu įstaigoje sudaryta kolektyvinė sutartis).
26. Kiekvienu atveju, nurodytu šio Aprašo 26 punkte, nurodyta premija gali būti skiriama ne daugiau kaip vieną kartą per metus. Premijos negali viršyti darbuotojui nustatytos pareiginės algos pastoviosios dalies dydžio.
27. Konkrečius premijų dydžius nustato Tarnybos direktorius arba jį vaduojantis asmuo.
28. Premija negali būti skiriama Tarnybos darbuotojui, per paskutinius 12 mėnesių padariusiam darbo pareigų pažeidimą.

VI. SKYRIUS
MATERIALINIŲ PAŠALPŲ MOKĖJIMO TVARKA IR SĄLYGOS
29. Darbuotojui, kurio materialinė būklė sunki, skiriama materialinė pašalpa:
29.1. dėl darbuotojo sunkios ligos;
29.2. dėl šeimos nario (sutuoktinio, asmens, su kuriuo darbuotojas bendrai gyvena įregistravęs partnerystę teisės aktų nustatyta tvarka, vaiko (įvaikio), motinos (įmotės), tėvo (įtėvio), brolio (įbrolio), sesers (įseserės) taip pat išlaikytinių, kurių globėju ar rūpintoju yra paskirtas darbuotojas, sunkios ligos;
29.3. dėl šeimos nario (sutuoktinio, asmens, su kuriuo darbuotojas bendrai gyvena įregistravęs partnerystę teisės aktų nustatyta tvarka, vaiko (įvaikio), motinos (įmotės), tėvo (įtėvio) brolio (įbrolio), sesers (įseserės) taip pat išlaikytinių, kurių globėju ar rūpintoju yra paskirtas darbuotojas mirties;
29.4. dėl stichinės nelaimės ar turto netekimo;
29.5. dėl darbuotojo mirties.
30.  Darbuotojas, kreipdamasis dėl materialinės pašalpos skyrimo Aprašo 31.1–31.4 punktuose numatytais atvejais, Tarnybos direktoriui pateikia raštišką prašymą, kuriame nurodo materialinės padėties pablogėjimo priežastį, įrodymus dėl materialinės padėties pablogėjimo fakto, bei prideda tai patvirtinančius dokumentus:
30.1.  darbuotojo sunkios ligos atveju – gydymo įstaigos pažymą ar išrašą iš medicininių dokumentų;
30.2. šeimos nario (sutuoktinio, asmens, su kuriuo darbuotojas bendrai gyvena įregistravęs partnerystę teisės aktų nustatyta tvarka, vaiko (įvaikio), motinos (įmotės), tėvo (įtėvio), brolio (įbrolio), sesers (įseserės) taip pat išlaikytinių, kurių globėju ar rūpintoju yra paskirtas darbuotojas sunkios ligos atveju – giminystės ryšį įrodančius dokumentus, pažymą iš ligoninės;
30.3. šeimos nario (sutuoktinio, asmens, su kuriuo darbuotojas bendrai gyvena įregistravę partnerystę teisės aktų nustatyta tvarka, vaiko (įvaikio), motinos (įmotės), tėvo (įtėvio) brolio (įbrolio), sesers (įseserės) taip pat išlaikytinių, kurių globėju ar rūpintoju yra paskirtas darbuotojas mirties atveju – giminystės ryšį įrodančius dokumentus, mirties liudijimo kopiją.
30.4. stichinės nelaimės ar turto netekimo atveju – padarytos žalos faktą ir žalos dydį įrodančius dokumentus.
31. Materialinės pašalpos dydis nustatomas atsižvelgiant faktiškai pablogėjusią darbuotojo materialinę padėtį.
32. Materialinė pašalpa Aprašo 30.5 punkte nustatytu atveju skiriama ir išmokama mirusio darbuotojo šeimos nariui, jeigu yra pateiktas raštiškas prašymas, kuriame nurodomas banko sąskaitos numeris pašalpai pervesti, pateikti mirties faktą patvirtinantys dokumentai, giminystės ryšį įrodantys dokumentai.
33. Materialinė pašalpa gali būti skiriama iki 5 minimalių mėnesinių algų (MMA) dydžio atsižvelgiant į įstaigai skirtas lėšas.
34. Materialinė pašalpa skiriama Tarnybos direktoriaus arba jį vaduojančio asmens įsakymu.

VII. SKYRIUS
BAIGIAMOSIOS NUOSTATOS
35. Tarnybos darbuotojams taikomos ir kitos Lietuvos Respublikos darbo kodekse ir kituose teisės aktuose nustatytos darbo apmokėjimo sąlygos.
36. Darbo užmokestis mokamas ne rečiau kaip du kartus per mėnesį – 15 d. mokamas einamojo mėnesio avansas, o kito mėnesio 5 dieną  mokamas darbo užmokestis už praėjusį mėnesį.
37. Darbo užmokestis pervedamas į darbuotojo asmeninę sąskaitą.
38. Jei yra darbuotojo raštiškas prašymas, darbo užmokestis gali būti mokamas kartą per mėnesį.
39. Darbo užmokestis už gruodžio mėnesį sumokamas iki einamųjų metų gruodžio 31 d.
40. Šis Aprašas gali būti keičiamas arba pripažįstamas netekusiu galios Tarnybos direktoriaus įsakymu.


Varėnos rajono savivaldybės priešgaisrinės apsaugos tarnybos darbuotojų, dirbančių pagal darbo sutartis, darbo apmokėjimo tvarkos aprašo 
1 priedas     


 A LYGIO VADOVŲ IR JŲ PAVADUOTOJŲ PAREIGINĖS ALGOS
PASTOVIOSIOS DALIES KOEFICIENTAI

	
	Pastoviosios dalies koeficientai (pareiginės algos baziniais dydžiais)

	Pareigybės lygis
	Vadovaujamo darbo patirtis (metais)

	
	    Iki 5
	
	
	5 -10
	Daugiau kaip 10

	A lygis
	9,4–15,3,1
	
	
	9,5–15,5
	9,6–15,7

	Direktorius
	
	
	
	
	11,0












Varėnos rajono savivaldybės priešgaisrinės apsaugos tarnybos darbuotojų, dirbančių pagal darbo sutartis, darbo apmokėjimo tvarkos aprašo 
3 priedas     


 B LYGIO SPECIALISTŲ PAREIGINĖS ALGOS
PASTOVIOSIOS DALIES KOEFICIENTAI

	
	Pastoviosios dalies koeficientai (pareiginės algos baziniais dydžiais)

	Pareigybės lygis
	Profesinio darbo patirtis (metais)

	
	    Iki 2
	        2 - 5
	5 -10
	Daugiau kaip 10

	B lygis
	5,6–8,5
	5,7–9,0
	5,8–9,5
	5,9–10

	Vyr. finansininkas
	
	
	
	8,9












Varėnos rajono savivaldybės priešgaisrinės apsaugos tarnybos darbuotojų, dirbančių pagal darbo sutartis, darbo apmokėjimo tvarkos aprašo                                     
 4 priedas     		
		
		
C LYGIO KVALIFIKUOTŲ DARBUOTOJŲ PAREIGINĖS ALGOS
 PASTOVIOSIOS DALIES KOEFICIENTAI

	
	Pastoviosios dalies koeficientai (pareiginės algos baziniais dydžiais)

	Pareigybės lygis
	Profesinio darbo patirtis (metais)

	
	    Iki 2
	Nuo daugiau
 kaip 2 iki 5
	Nuo daugiau kaip 5 iki 10
	Daugiau kaip 10

	C lygis
	5,1–6,7
	5,2–7,1
	5,3–7,5
	5,4–8,0

	Skyrininkas
	
	
	
	6,2

	Ugniagesys gelbėtojas
	5,1
	5,2
	5,3
	5,4







                             _____________________________________

